ຮູບຖ່າຍດາວທຽມ ສະແດງໃຫ້ເຫັນ ຄວາມກ້າວໜ້າ ຂອງເກົາຫລີເໜືອ ໃນການສ້າງເຕົາແຍກນິວເຄຼຍ
ແຕ່ນັກວິ​ເຄາະ​ ISIS ກ່າວ​ວ່າ ພາບ​ຕ່າງໆ​ຊີ້​ແນະ​ວ່າ ຕຶກ​ເຕົາ​ແຍກ​ຍັງ​ບໍ່​​ທັນ​ມີ​ຫລັງຄາ​​ເທື່ອ ຊຶ່ງ​ສະແດງວ່າ ເຕົາ​ແຍກຍັງບໍ່ທໍາງານ.
ໃນອີກຂ່າວນຶ່ງກ່ຽວກັບເກົາຫລີເໜືອນັ້ນ ຮູບຖ່າຍຕ່າງໆທາງດາວທຽມທີ່ນໍາອອກເປີດ ເຜີຍໂດຍກຸ່ມເອກະຊົນກຸ່ມນຶ່ງທີ່ມີສໍານັກງານຢູ່ວໍຊິງຕັນດີຊີ ສະແດງໃຫ້ເຫັນວ່າ ເກົາຫລີ ເໜືອໄດ້ປະສົບຄວາມກ້າວໜ້າໃນການສ້າງເຕົາແຍກປະລະມະນູນໍ້າຈືດ ຢູ່ທີ່ສະຖານທີ່ນີວ ເຄລຍໃຫຍ່ Yongbyon ທາງທິດເໜືອຂອງນະຄອນຫລວງພຽງຢາງ ຮູບຖ່າຍສະຖານທີ່ນີວເຄລຍດັ່ງກ່າວທາງດາວທຽມ ເມື່ອວັນທີ່ 3 ເດືອນກຸມພາ ທີ່ນໍາ ອອກເຜີຍແຜ່ໂດຍສະຖາບັນວິທະຍາສາດແລະຄວາມໝັ້ນຄົງລະຫວ່າງຊາດ ຫລື ISIS ສະແດງໃຫ້ເຫັນວ່າ ພາຍນອກຂອງຕຶກກັງຫັນສໍາລັບພັດເຕົາແຍກປະລະມະນູໃຫ້ເຢັນ ນັ້ນ ປາກົດວ່າໄດ້ສ້າງສໍາເລັດແລ້ວ ສົມທຽບກັບຮູບທີ່ຖ່າຍໄວ້ເມື່ອເດືອນກັນຍາປີຜ່ານ ມາ ທີ່ເຫັນວ່າການກໍ່ສ້າງຍັງດໍາເນີນໄປຢູ່ໃນເວລານັ້ນ ນັກວິເຄາະຄົນນຶ່ງຈາກ ສະຖາບັນ ISIS ກ່າວວ່າ ພາບຕ່າງໆຊີ້ແນະວ່າ ຕຶກເຕົາແຍກ ຍັງບໍ່ທັນມີຫລັງຄາເທື່ອ ຊຶ່ງໝາຍເຖິງວ່າເຕົາແຍກຍັງທໍາງານບໍ່ໄດ້ ພາບເຫລົ່ານີ້ໄດ້ຖ່າຍໄວ້ບໍ່ເຖິງນຶ່ງເດືອນ ກ່ອນເກົາຫລີເໜືອຕົກລົງໂຈະການທົດລອງ ອາວຸດນີວເຄລຍ ແລະລູກສອນໄຟໄລຍະຍາວ ພ້ອມທັງຍຸຕິກິດຈະກໍານີວເຄລຍອື່ນໆ ຂອງຕົນ ໂຮມທັງກິດຈະກໍາການເສີມສະມັດ ຖະພາບທາດຢູເຣນຽມທີ່ Yongbyon ນັ້ນນໍາ ເພື່ອແລກປ່ຽນກັບການຊ່ວຍເຫລືອດ້ານອາຫານນັ້ນ ການຕົກລົງດັ່ງກ່າວແມ່ນຕິດຕາມມາຫລັງຈາກການເຈລະຈາເມື່ອເດືອນກຸມພາ ທີ່ນະ ຄອນຫລວງປັກກິ່ງຂອງຈີນ ລະຫວ່າງເຈົ້າໜ້າທີ່ສະຫະລັດແລະເກົາຫລີເໜືອ ໃນເວລາ ພຽງສອງເດືອນຫລັງຈາກການມໍລະນະກໍາຂອງກິມ ຈົງອິລ ຜູ້ນໍາສູງສຸດຂອງເກົາຫລີ ເໜືອ